Hippolochus (Theophrasti discipulus)
Vide etiam paginam discretivam: Hippolochus (discretiva). Hippolochus (Graece Ἱππόλοχος), saeculo IV a.C.n. exeunte natus, fuit discipulus Theophrasti auctorque epistulae quae Convivium (Δεῖπνον) appellatur, contubernio Lynceo Samio missa. Ibi narrat Hippolochus de cena nuptiali Carani cuiusdam Macedonis a convivis viginti celebrata. Is Caranus fuerit fortasse illius Carani, regi Alexandro socii, nepos; sed Phyllis Pray Bober "Caranum" re vera eundem ac Ptolemaeum Ceraunum fuisse adseverat, regem ab anno 281 a.C.n. usque ad 279 Macedoniae, qui anno 281 sororem suam Arsinoën in matrimonium duxit.